Alexander Schwolow

Alexander Schwolow (s. 2. kesäkuuta 1992 Wiesbaden) on saksalainen jalkapalloilija, pelipaikaltaan maalivahti. Hän on pituudeltaan 190-senttimetrinen. Hän edustaa Saksan Bundesliigassa pelaavaa Schalke 04:ää lainalla Hertha Berlinistä.

Schwolow siirtyi Freiburgin junioreihin vuonna 2008. Ensimmäisen bundesliigaottelunsa hän pelasi Freiburgin ykkösjoukkueessa toukokuussa 2014. Kauden 2014–2015 hän pelasi lainalla 3. Ligan Arminia Bielefeldissä. Kaudella 2015–2016 hän pelasi Freiburgin ykkösmaalivahtina 2. Bundesliigassa ja jatkoi samassa roolissa joukkueen noustua 1. Bundesliigaan vuonna 2016. Lokakuussa 2019 hän joutui loukkaantumisen vuoksi kahdeksi kuukaudeksi sivuun. Hän on kauden 2019–2020 loppuun mennessä pelannut 1. Bundesliigassa 125 ottelua.

Schwolow pelasi Saksan alle 18-, alle 19- ja alle 20-vuotiaiden maajoukkueissa yhteensä 12 ottelua.

Lähteet 

Saksalaiset jalkapallomaalivahdit
Vuonna 1992 syntyneet
Elävät henkilöt